У вяночку з барвінкам, у саматканым андараку – маладая, а жаніх – у вышыванцы, падпярэзанай поясам. Маладыя селі ў шыкоўныя аўто, каб ехаць на роспіс, і рушылі не да ЗАГСу, а да жывапіснага бярозавага гаю. Спецыяльна для гэтай пары была зроблена рэканструкцыя старажытнага беларускага абраду злучэння маладых і абяднана з дзяржаўнай рэгістрацыяй шлюбу. Сыйшліся дарожкі з ручнікоў, аб’ядналіся іконы з вянчальнай пары, завязаліся на бярозкі ахвярныя ручнічкі, паляцела на гасцей збожжа з рук маладой … Завяршылася цырымонія лявоніхай пад дуду, старажытны беларускі музычны інструмент.